stanford-oval/wikipedia huggingface dataset:
סאדיק קאן
הערות שוליים

↑  Labour MP Sadiq Khan receives death threats for supporting same-sex marriage,‏ PinkNews‏, 18 בפברואר 2013
↑  תוצאות הבחירות באתר הגרדיאן
↑    Ben Riley Smith,Ben Rileysmith, ‏Sadiq Khan: Pick me as next London Mayor, The Telegraph, 16 January 2016
↑  Ashley Cowburn, Jeremy Corbyn accused of failing to 'call out' Labour antisemitism by Sadiq Khan, אתר אינדפנדנט, ‏12 במאי 2016
↑  דניאל ג'ונסון, ‏"להגן על בשורת החירות המערבית", השילוח, גיליון 1, אוקטובר 2016
↑  Sadiq Khan is 'unfit to protect Londoners against terrorists' because he is a 'lackey who speaks alongside extremists,' claims Defence Secretary in unprecedented attack, דיילי מייל, 1 במרץ 2016
↑  מאמרו של סאדיק קאן על ביקורו בישראל בשנת 2012 (באנגלית).
↑  מגן על יהודים בממלכה, מבקר את ישראל: ראש העיר המוסלמי של לונדון, באתר וואלה, 7 במאי 2016.
↑  Marcus Dysch, Sadiq Khan – 'Why I changed my mind about boycotts', אתר הג'ואיש כרוניקל, ‏8 במרץ 2016
↑  Khan, Sadiq (2014-08-06). "Sayeeda Warsi was right to resign over Gaza | Sadiq Khan". The Guardian (באנגלית בריטית). נבדק ב-2019-02-22.
↑  Marcus Dysch, Labour’s London mayor candidate Sadiq Khan ‘called for sanctions against Israel’, www.thejc.com, ‏7 במרץ 2016
| --- | --- |
בקרת זהויות :  PLWABN: 9810619315305606  GND: 104615138X  ISNI: 0000 0003 8243 7355  LCCN: no2008179540  SUDOC: 112575560  UKPARL: 7JBU8aJx  VIAF: 265709443   WorldCat (עם VIAF): 265709443
סמרגון (מחוז משנה)

מחוז משנה סמרגון (בבלארוסית: Смаргонскі раён) הוא אחד מ-17 מחוזות משנה המרכיבים את מחוז הורדנה בבלארוס. מרכזו המנהלי היא העיר סמרגון.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה סמרגון 55,296 בני אדם. ההרכב האתני של האוכלוסייה במחוז היה: 87.36% בלארוסים, 6.45% רוסים, 2.0% פולנים, 1.37% אוקראינים ו-2.82% אחרים. שפות הדיבור הנפוצות: בלארוסית (76.63%) ורוסית (18.54%).
סיפורי חזירונים

| --- | --- |

 סוגה:  סרט קומדיה 
 ארץ מקור:  פינלנד 
 שפות:  אנגלית 
 מספר עונות:  4 
 מספר פרקים:  121 
 הפקה
 חברת הפקה:  Rovio Entertainment 
 הפצה:  AdMob 
 שידור
 רשת שידור:  Toons.TV 
 תקופת שידור מקורית:  11 באפריל 2014 – 30 במאי 2019 
 קישורים חיצוניים
 אתר רשמי
 דף התוכנית ב-IMDb
 
סיפורי חזירונים (באנגלית: piggy tales) היא סדרת טלוויזיה פינית עם הנפשה ממוחשבת המבוססת על Bad Piggies, ספין-אוף של Angry Birds. אנימציה בסגנון הדומה לאנימציית חימר לפני המעבר לדימויים שנוצרו על ידי מחשב לאחר יציאת הסרט "אנגרי בירדס - הסרט", הסדרה מתמקדת בחייהם של חזירי המיניון, ואין לה דיאלוג. הוא הופק על ידי Rovio Entertainment, כאשר האולפן הצרפתי Cube Creative סיפק חלק מהאנימציה.
סיפורי חזירונים הוצג לראשונה ב-2014 בערוץ Toons.TV דרך אפליקציות Angry Birds ובאתר Toons.TV. הסדרה המשיכה בעונה השנייה, עם כותרת המשנה "חזירים בעבודה" ב-2015; העונה השלישית, עם כותרת המשנה השלישית ב-2016; והעונה הרביעית והאחרונה, עם כותרת המשנה רחוב ארבע (4th Street) ב-2018.
ראו גם

אנגרי בירדס טונס
אנגרי ברדס
סוזי אוניל

סוזאן "סוזי" אוניל (באנגלית: Susan "Susie" O'Neill; נולדה ב-2 באוגוסט 1973). היא שחיינית עבר אוסטרלית, אלופה אולימפית בעלת 8 מדליות אולימפיות, מהן 2 זהב משלוש אולימפיאדות. אלופת עולם בעלת 7 מדליות עולמיות, מהן אחת זהב. שיאנית עולם במשחה ל-200 מטר פרפר. כונתה "מאדאם בטרפליי".
ביוגרפיה

אוניל נולדה בבריזביין, קווינסלנד. היא התאמנה תחת הדרכתו של סקוט ולקרס ביחד עם סמנתה ריילי.
באליפות העולם בשחייה שנערכה בפרת', אוסטרליה בשנת 1991 זכתה אוניל במדליית כסף במשחה שליחות 4x100 מטר מעורב בתוצאה של 4:08.04 דקות, אחרי ארצות הברית (4:06.51 דקות) ולפני גרמניה (4:10.50 דקות). בנוסף, היא סיימה במקום רביעי במשחה שליחות 4x100 מטר חופשי בתוצאה של 3:48.24 דקות ובמקום חמישי במשחה ל-100 מטר פרפר בתוצאה של 1:00.54 דקות.
באולימפיאדת ברצלונה (1992) זכתה אוניל במדליית ארד במשחה ל-200 מטר פרפר בתוצאה של 2:09.03 דקות, אחרי סאמר סאנדרס מארצות הברית (2:08.67 דקות) וואנג קסיוהונג מסין (2:09.01 דקות). בנוסף, היא סיימה במקום חמישי במשחה ל-100 מטר פרפר בתוצאה של 59.69 שניות, במקום חמישי במשחה שליחות 4x100 מטר מעורב בתוצאה של 4:07.01 דקות, במקום 11 במשחה ל-200 מטר חופשי בתוצאה של 2:00.89 דקות ובמקום 15 במשחה ל-100 מטר חופשי בתוצאה של 56.68 שניות.
באליפות העולם בשחייה שנערכה ברומא, איטליה בשנת 1994 זכתה אוניל בשתי מדליות ארד במשחה ל-100 מטר פרפר בתוצאה של 1:00.11 דקות, אחרי לימין ליו (58.98 שניות) ויאן קו (59.69 שניות) שתיהן מסין ובמשחה ל-200 מטר פרפר בתוצאה של 2:09.54 דקות, אחרי ליו (2:07.25 דקות) וקו (2:07.42 דקות). בנוסף, בשלושת משחי השליחות היא סיימה במקום רביעי, 4x100 מטר חופשי (3:45.38 דקות) 4x200 מטר חופשי (8:09.79 דקות), 4x100 מטר מעורב (4:06.95 דקות) ובמקום שישי במשחה ל-200 מטר חופשי בתוצאה של 2:00.62 דקות.
באליפות העולם בשחייה (בריכה של 25 מטר) שנערכה בריו דה ז'ניירו, ברזיל בדצמבר 1995 זכתה אוניל ב-6 מדליות, 2 מדליות זהב במשחה ל-200 מטר פרפר (2:06.18 דקות) ובמשחה שליחות 4x100 מטר מעורב (4:00.46 דקות), מדליות כסף במשחה ל-100 מטר פרפר (58.69 שניות, מאית שנייה אחרי ליו שקבעה שיא עולם חדש), במשחה ל-200 מטר חופשי (1:56.42 דקות) ובמשחה שליחות 4x100 מטר חופשי (3:38.72 דקות) מדליית ארד במשחה שליחות 4x200 מטר חופשי (8:01.86 דקות).
ביוגרפיה > אלופה אולימפית

באולימפיאדת אטלנטה (1996) זכתה אוניל ב-3 מדליות, אחת מכל סוג. מדליית זהב במשחה ל-200 מטר פרפר בתוצאה של 2:07.76 דקות, לפני בת ארצה פטריה תומאס (2:09.82 דקות) ומישל סמית מאירלנד (2:09.91 דקות), מדליית כסף במשחה שליחות 4x100 מטר מעורב בתוצאה של 4:05.08 דקות, אחרי ארצות הברית (4:02.88 דקות) ולפני סין (4:07.34 דקות) ומדליית ארד במשחה שליחות 4x200 מטר חופשי בתוצאה של 8:05.47 דקות, אחרי ארצות הברית שקבעה שיא אולימפי חדש של 7:59.87 דקות וגרמניה (8:01.55 דקות). בנוסף, היא סיימה במקום חמישי במשחה ל-100 מטר פרפר בתוצאה של 1:00.17 דקות, במקום חמישי במשחה ל-200 מטר חופשי תוצאה של 1:59.87 דקות ובמקום שישי במשחה שליחות 4x100 מטר חופשי בתוצאה של 3:45.31 דקות.
ביוגרפיה > אלופת עולם

באליפות העולם בשחייה שנערכה בפרת' בשנת 1998 זכתה אוניל ב-4 מדליות, אחת זהב, אחת כסף ושתיים ארד. מדליית זהב במשחה ל-200 מטר פרפר בתוצאה של 2:07.93 דקות, לפני בת ארצה פטריה תומאס (2:09.08 דקות) ומיסטי היימן מארצות הברית (2:09.98 דקות), מדליית כסף במשחה שליחות 4x100 מטר מעורב בתוצאה של 4:05.12 דקות, אחרי ארצות הברית (4:01.93 דקות) ולפני יפן (4:06.27 דקות) ומדליות ארד במשחה שליחות 4x100 מטר חופשי בתוצאה של 3:43.71 דקות, אחרי ארצות הברית (3:42.11 דקות) וגרמניה (3:43.11 דקות) ובמשחה שליחות 4x200 מטר חופשי בתוצאה של 8:04.19 דקות, אחרי גרמניה (8:01.46 דקות) וארצות הברית (8:02.88 דקות). בנוסף, היא סיימה במקום חמישי במשחה ל-100 מטר פרפר בתוצאה של 59.24 שניות ובמקום שישי במשחה ל-200 מטר חופשי בתוצאה של 2:00.33 דקות.
ביוגרפיה > שיאנית עולם

בתחרות שחייה (בריכה של 25 מטר) שנערכה במאלמה, שוודיה בפברואר 1999 קבעה אוניל במשחה ל-200 מטר פרפר שיא עולם חדש של 2:05.37 דקות. בספטמבר אותה שנה בתחרות שנערכה בקנברה, אוסטרליה היא שיפרה את השיא והעמידה אותו על 2:04.43 דקות. לאחר מכן, בתחרות שחייה שנערכה בסידני היא שיפרה את שיאה העולמי פעם נוספת וקבעה תוצאה של 2:04.16 דקות. שיא זה החזיק מעמד במשך 4 שנים.
במאי 2000 במבחנים האוסטרלים לאולימפיאדת סידני שנערכו בבריכה האולימפית, קבעה אוניל במשחה ל-200 מטר פרפר שיא עולם חדש של 2:05.81 דקות, שיפור של 15 מאיות השנייה לשיא הוותיק ביותר שהיה קיים בן ה-19 שנים של מרי טי מאהר מארצות הברית (2:05.96 דקות). שיא זה החזיק מעמד במשך שנתיים.
באולימפיאדת סידני (2000) זכתה אוניל ב-4 מדליות, אחת זהב ו-3 כסף. מדליית זהב במשחה ל-200 מטר חופשי בתוצאה של 1:58.24 דקות, לפני מרטינה מורבצובה מסלובקיה (1:58.32 דקות) וקלאודיה פול מקוסטה ריקה (1:58.81 דקות). מדליות כסף במשחה ל-200 מטר פרפר בתוצאה של 2:06.58 דקות, אחרי היימן שקבעה שיא אולימפי חדש של 2:05.88 דקות ולפני תומאס (2:07.12 דקות) במשחה שליחות 4x100 מטר מעורב בתוצאה של 4:01.59 דקות, אחרי ארצות הברית שקבעה שיא עולם חדש של 3:58.30 דקות ולפני יפן 4:04.16 דקות ובמשחה שליחות 4x200 מטר חופשי בתוצאה של 7:58.52 דקות, אחרי ארצות הברית שקבעה שיא אולימפי חדש של 7:57.80 דקות ולפני גרמניה (7:58.64 דקות). בנוסף, היא סיימה במקום שישי במשחה שליחות 4x100 מטר חופשי בתוצאה של 3:40.91 דקות, במקום שביעי במשחה ל-100 מטר פרפר בתוצאה של 59.27 שניות, במקום 12 במשחה ל-50 מטר חופשי בתוצאה של 25.74 שניות, במקום 31 במשחה ל-100 מטר חופשי בתוצאה של 57.78 שניות,
הישגים ותארים

אוניל זכתה ב-15 מדליות בתחרויות השחייה של משחקי חבר העמים הבריטי מתוכן 10 מדליות זהב ו-5 כסף, מספר מדליות הזהב הרב ביותר שזכה ספורטאי אוסטרלי כלשהו באירוע זה.
אוניל זכתה ב-25 מדליות באליפות הפאן פסיפיק בשחייה, מהן 7 זהב 13 כסף ו-5 ארד בחמישה מפגשים.
בשנים 1995, 1998–2000 זכתה אוניל בתואר שחיינית השנה באזור האוקיינוס השקט.
בשנים 1996 ו-1998 זכתה אוניל בתואר אתלטית השנה באוסטרליה.
ראו גם

התפתחות שיא העולם במשחה ל-200 מטר פרפר
סמרגון

סמרגון (בבלארוסית: Смаргонь, ברוסית: Сморгонь, בפולנית: Smorgonie, בליטאית: Smurgainys, ביידיש: סמאָרגאָן) היא עיר ועיירה לשעבר במחוז גרודנו בבלארוס. אוכלוסיית העיר היא כ-35,800 תושבים (נכון לשנת 2023), והיא מורכבת מבלארוסים, פולנים, רוסים ויהודים בודדים. העיר נודעה כמרכז יהודי חשוב בפלך וילנה בליטא מן המאה ה-17 ועד השואה.
היסטוריה

העיר נזכרת לראשונה ב-1503 בנחלת אצילי בית זינוביץ' הפולניים תחת שלטון הממלכה המאוחדת של פולין וליטא. במאה ה-17 הוקם בעיר מרכז לאילוף דובים, ששלח דובים מאולפים לכל ערי אירופה, כולל לחצרות המלכים והדוכסים בפריז. מאז הדוב המאולף משמש כסמל העיר. ב-1793 בחלוקת פולין צורפה לאימפריה הרוסית. באותן שנים התקבע אופייה של העיירה כשטעטל. בשנת 1812 במקום זה נפוליאון העביר את הפיקוד על הצבא בחזית הרוסית לז'ואקים מירא.
בשנת 1827 הסכים הרב מנשה מאיליה לקבל עליו את תפקיד רב העיר בעיר, אך לאחר כשנה וחצי התפטר משום שנדרש שלא לדבר כנגד גזרת הקנטוניסטים. במפקד אוכלוסין משנת 1897 נמצא כי 85% מתושביה היו יהודים. בתרס"ד (בערך 1904) נבחר יהודה ליב גורדין לכהן כרבה של העיר. הוא הקים בה ישיבה, בה למדו כמאתיים תלמידים, ובראשה העמיד את הרב זלמן יוסף אשינובסקי.
ב-1908 פתחו אבא גורדין ואחיו זאב גורדין בית ספר עברי ראשון בסמורגון בשם "עבריה", בהשראת "יאסניה פוליאנה" של לב טולסטוי. בבית ספר זה הנהיגו האחים שיטות לימוד חדשניות, כמו עברית בעברית ורעיונות של קדמה חברתית. למוסד ולאחים גורדין יצא שם טוב ברחבי "תחום המושב", מה שהוביל לסיקור נרחב ולביקורים תכופים מצד רבים מקרב הקהילה היהודית. שיטתם הפדגוגית כבשה את לבם של מחנכים עבריים מרכזיים כשמואל לייב גורדון, יצחק אלטרמן ויצחק אפשטיין.
בשנת 1915 במלחמת העולם הראשונה עבר קו החזית דרך העיר והיא נהרסה כמעט לחלוטין כשרוב תושביה הוגלו ממנה. יהודים גולים מצאו מקלט בקאזאן, חרקוב, יקטרינוסלב (היום דניפרו) ורוסטוב על הדון. כשנכבשה העיר על ידי פולין ב-1922 היא שוקמה וחלק מתושביה חזרו אליה.
ב-1939 צורפה העיר לברית המועצות בהתאם להסכם ריבנטרופ–מולוטוב. הסובייטים התחילו מיד בטיהורים אידאולוגיים, הגלו פולנים רבים לסיביר, ושינו את שמות כמעט כל הרחובות לשמות סובייטיים, תהליך שנמשך ביתר שאת לאחר המלחמה. ב-26 ביוני 1941 נכבשה העיר בידי הגרמנים, שריכזו את כ-2,300 יהודיה בגטו שהוקם בה. על יהודי העיר הוטלו גזירות שונות, ובהן עבודות כפייה מגיל 12, וחלקם נרצחו בימי הכיבוש הראשונים. בהמשך, נרצחו חלק מיהודי הגטו שבעיר בזילונקה, המרוחקת מספר קילומטרים מסמרגון, ואחרים נשלחו לעבודות כפייה באסטוניה ובלטביה. באפריל 1943 שולחו אחרוני יושבי גטו סמרגון לפונאר.
לאחר המלחמה שבו לעיר יהודים בודדים, והגיעו אליה יהודים נוספים מאזורים אחרים בבלארוס. עד 1944 נכללה העיר באזור וילייקה ובמחוז גרודנו. משנת 1944 עד 1960 הייתה חלק ממחוז מולודצ'נו, ומשנת 1960 חלק ממחוז גרודנו. בשנות ה-70 התחילו להיבנות שיכונים מודרניים בעיר, ובית הקברות היהודי בה נהרס. ב-1989 נמנו בעיר 55 יהודים.
סבסטיאן רומרו רדיגאלס

| --- | --- |

צילום במדי שרד בימי כהונתו כקונסול כללי של ספרד באתונה  תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  20 בינואר 1884 גראוס, נפת ריבאגורסה, מחוז אואסקה, חבל ארגון, ממלכת ספרד 
 פטירה:  31 ביולי 1970 (בגיל 86) מדריד,  ממלכת ספרד 
 מדינה:  ספרד 
 מקצוע:  דיפלומט
 בת זוג:  אלנה קוטאווה אנינו
 מידע חסיד אומות העולם
 פרסים והוקרה:  חסיד אומות העולם (26 בפברואר 2014)  הצלב הגדול של מסדר המופת האזרחי (1954) 
 קישורים חיצוניים
 יד ושם:  סבסטיאן רומרו רדיגאלס
 
סבסטיאן דה רומרו אי רדיגאלס (בספרדית: Sebastián de Romero y Radigales , ‏ 20 בינואר 1884 - 31 ביולי 1970 ) היה דיפלומט ספרדי וחסיד אומות העולם, משפטן בהכשרתו, שבמסגרת שרותו בימי השואה ביוון, הציל כ-600 יהודים, רובם אזרחי ספרד, תוך כדי מאבק עיקש מול השלטונות הנאצים וממשלת ארצו בימי הדיקטטורה של פרנקו.
רקע משפחתי וקורות חיים

נולד כבן בגראוס, נפת ריבאגורס, מחוז אאוסקה, בחבל ארגון, כשני מבין שלושה ילדים של משפחת אצילים. אביו היה אוואריסטו רומרו דה ז'וזאו שמוצאו היה בברבסטרו, ואמו - אלנה דה רדיגאלס אי רדיגאלס.

אחיו הבכור, חוזה רומרו רדיגאלס, נמנה עם מנהיגי מפלגת האיכרים והיה בשנות ה-1930 חבר בפרלמנט וסגן שר החקלאות. אחיו הקטן נעשה ישועי. אחרי לימודי משפטים באוניברסיטת סרסגוסה פנה רומרו רדיגלס אל קריירה דימפלומטית.
גילה התעניינות בנושאים תרבותיים ופוליטיים ופרסם מאמר על "הערכים הספרדיים" שהוקדש לדמויותיהם של דון קיחוטה, קלדרון, אל גרקו, ולאסקס, וגויה ובשנת 1941 ספר על הבדלנות הבסקית. אחרי שהתקבל לעבודה במשרד החוץ הספרדי היה בין השאר קונסול בבולגריה (1925), קונסול בעיר גאלאץ, בחבל מולדובה שברומניה, קונסול בסן פרנסיסקו (1933-1929)) נציב הביתן של ספרד בתערוכה הבינלאומית בשיקגו (1934) וקונסול כללי בשיקגו (1936-1934). בעת חופשות בשנים 1932ו-1933 הרצה הרצאות ביוון במסגרת "הליגה הספרדית-יוונית". בהמשך הצטרף למחנה של פרנסיסקו פרנקו ומילא בשנים 1937–1939 בשביל הממשלה ה"לאומנית" מבורגוס, את התפקיד של ממונה על סחר חוץ באתונה לשם השגת נשק.
פעילותו ביוון בעת השואה

בין השנים 1943–1945 מילא רומרו רדיגאלס תפקיד הקונסול הכללי באתונה,. הוא הא במקומו של אדוארדו גאסט.
בין מרץ -יוני 1943 כ-50,000 יהודי סלוניקי גורשו על ידי שלטונות הכיבוש הנאצים הגרמנים למחנה ההשמדה אושוויץ-בירקנאו.
עם כניסתו לתפקיד של קונסול כללי באתונה באפריל 1943 רומרו רדיגאלס נכח לדעת על הסכנה הרובצת על יהודי יוון, כמעט רובם יהודים ספרדים. כדיפלומט ספרדי ראה את עצמו אחראי לגורלם של אותם יהודים שהיו אזרחי ספרד, כ-800 במספרם (מתוכם 511 בסלוניקי

). יתרה מזו, רומרו רדיגאלס ניסה להיעזר בפעילותו בהחלטה שאומצה בדצמבר 1924 על ידי הממשל הימני של פרימו דה ריברה שבו אנשים שמוצאם בספרד, כולל כל בני הפזורה של יהדות ספרד הוכרזו כמועמדים אפשריים להתאזרחות בספרד.
רומרו רדיגאלס התחיל לפעול למען השחרור של היהודים הנושאים בדרכון ספרדי.
פעילותו ביוון בעת השואה > הצלת כמה מאות יהודים נתיני ספרד מסלוניקי

כבר ב-30 באפריל 1943 הציר של גרמניה הנאצית באתונה, ד"ר גינתר אלטנבורג, התלונן במשרד החוץ של ארצו על דרישותיו העיקשות של רומרו רדיגאלס, שבגללן התעכב גירושם של כמה מאות יהודים. ממוניו במשרד החוץ הגרמני התבקשו על ידו להתערב אצל השלטונות במדריד על מנת שיקראו לסדר היום את העמית הספרדי.
רומרו רדיגאלס לא הירפה עד שלא השיג הסכמת שלטונות הכיבוש האיטלקי להעברתם ברכבת איטלקית של 150 יהודים אזרחי ספרד מהעיר סלוניקי למקום בטוח יותר, באתונה, שנמצאה עדיין תחת שליטה איטלקית. נוסף לכך הוא נאבק עד לרגע האחרון על מנת למנוע את הגירוש לפולין של 367 היהודים בעלי דרכון ספרדי שנותרו בסלוניקי.
מאחר שהממשל הספרדי של פרנקו באמצעות שר החוץ גומס חורדאנה ביקש לעכב את ההחלטה לגבי קבלתם או העברתם דרך שטח ספרד ובשלבים מסוימים ביקש מהדיפלומט להרפות מהעניין ואחר כך הפסיק לענות למסריו הבהולים, גרמניה הציעה להעביר את יהודים אלה באופן זמני למחנה הריכוז ברגן-בלזן ב"אגף הנייטרלים", כלומר של נתיני מדינות נייטרליות. רומרו רדיגאלס ניסה לשכנע את הגרמנים להשאירם ביוון, או לפחות להוריד מהטרנספורט המתוכנן את הילדים והזקנים וכשבקשותיו נדחו התעקש לבקש שיהודים אלה יוסעו ויוחזקו בתנאים מיטביים.
ב-13 באוגוסט 1943 אחרי שנים עשר ימי הסעה, 367 יהודים אלה הגיעו לברגן-בלזן. מתוכם 40 היו מתחת לגיל 14, ו17 מעל גיל 70. קבוצה זו המתינה בברגן-בלזן מ-13 באוגוסט 1943 ועד 7 בפברואר 1944 כשהסתיים המו"ם בין גרמניה ובין ספרד.
בפברואר 1944 הושגה הסכמת המשטר של פרנקו להבאתם מברגן-בלזן לספרד בתנאי שלא יישארו במדינה זו ושמספר שווה של פליטים יעזבו את ספרד במקביל.
פרט לשניים שמתו, כל העצורים של ה"רכבת סלוניקי - ברגן-בלזן" שוחררו והיטלטלו בדרכים במשך כשמונה חודשים

כ-150 הגיעו בדצמבר 1944 לארץ ישראל. שאר המשוחררים עברו את התחנות הבאות: צרפת - נקודת המעבר "סרבר" Cerberes בין צרפת לספרד, תוך פיקוח קפדני מצד הגרמנים - ברצלונה - מדריד - קזבלנקה - מחנה פדהאללה על יד קזבלנקה. חלק קטן עברו דרך רפיח הוא לארץ ישראל. רובם שהו במחנות אונרר"א עד שחזרו לסלוניקי בשנת 1945. בשלב זה לקראת סוף המלחמה, שר החוץ גומס חורדאנה הפך גישתו והתחיל לברך על השתדלותו של רומרו רדיגאלס, לטובת היהודים, על מנת לשפר את תדמית השלטון הפרנקיסטי בדעת הקהל הבינלאומית.

הקונסול ניסה גם כן למנוע הפקעת רכושם של מהיהודים. בעזרת מזכיר הקונסוליה, הכומר היווני-קתולי אירינאו טיפאלדוס, חלק מרכושם וכספם של היהודים שניצלו בדרך זו נמסרו למשמרת בבניין הנציגות הספרדית באתונה והוחזרו לבעליהם בתום המלחמה.
פעילותו ביוון בעת השואה > הירתמותו לעזרת היהודים שנמצאו באתונה

בערב מלחמת העולם השנייה מתוך 3000–4000 יהודי אתונה, 146 היו נתיני ספרד.
לפי הנתונים שהיו בידי הגרמנים באוגוסט 1943 חיו באתונה רק 40 יהודים אזרחי ספרד.

אולם לפי הערכותיו של רומרו רדיגאלס בבירת יוון חיו למעשה כ-300 יהודים בחסות ספרדית. באביב 1944, מספר היהודים שנמצאו בחסות הקונסוליה הספרדית היה כ-235, מתוכם 144 יהודים סלוניקאים שהוזכרו לעיל ושהועברו לכאן באביב 1943, וגם 19 יהודים אזרחי פורטוגל. כ-80 הצליחו לברוח ולהסתתר.
כמאה חמישים נתיני ספרד שנותרו נעצרו עם יהודי אתונה ב-24 במרץ 1944 והובלו למחנה המעצר היידארי על יד אתונה ומשם היו אמורים להיות מובלים כמו כל האחרים לאושוויץ. לבסוף כל הנתינים הספרדים והפורטוגזים הורדו בדרך מהרכבת לפולין ונשלחו להשהיה במחנה הריכוז ברגן-בלזן. הם הגיעו לשם ב 11 באפריל 1944 . הם לא נדרשו לעבוד וזכו ליחס מועדף לעומת אסירים יהודים אחרים. כשהתקרבו צבאות בעלות הברית פונו על ידי הגרמנים ברכבת ב 6 באפריל 1945 יחד עם עוד כאלפיים חמש מאות אסירים. לבסוף ב-13 באפריל נפלו בידי צבא ארצות הברית ושוחררו כולם.

רומרו רדיגאלס עצמו שכר בשם הנציגות הספרדית באתונה בניין שבו מצאו מקלט כמה יהודים תחת הגנת החסות
הדיפלומטית. בפעילותו הסתייע רומרו רדיגאלס גם בשיתוף פעולה של אשתו, אלנה , בת למשפחה ממוצא יווני מרומניה, קוטאבה (Elena Cutava), שביקרה בעצמה עצורים בהיידארי.
פעילותו ביוון בעת השואה > אחרי המלחמה

לאחר מכן החל משנת 1945 התמנה לציר של ספרד ביוון עד שנת 1950 .
בשנת 1954 הוחזר רומרו לשירות הדיפלומטי. הוא התגורר במדריד בבית המשפחה, "ויליה אלנה" בכפר הולדתו, גראוס.
רומרו רדיגאלס נפטר בשנת 1970 בגיל 86 במדריד, אחרי מחלה קצרה.
פעילותו ביוון בעת השואה > חייו האישיים

רומרו רדיגלס היה נשוי לאלנה קווטאווה אנינו, יווניה אזרחית רומניה, אותה הכיר בעיר גאלאץ. הם התחתנו בשנת .1928
לא נולדו להם ילדים, אולם אימצו את אחיינית אשתו, אירינה קונסטנטין.
פרסים ואותות הוקרה

21 במאי 1951 - יושב ראש הצלב האדום היווני העניק לרומרו רדיגאלס אות הצטיינות על פעילותו למען האומה היוונית בימי הכיבוש הגרמני
18 ביולי 1954 הגנרליסימו פרנקו העניק לו בשם ספרד את עיטור הצלב הגדול להצטיינות
הנצחה

בשנת 2000, משרד החוץ הספרדי בתקופת השר אבל מאטוטס הוציא לאור לראשונה דף לכבוד אותם הדיפלומטים שלא הלכו בתלם עם המדיניות הרשמית של משטר פרנקו ועשו מאמצים להציל יהודים מצפורני הנאצים.
בשנת 2007 תערוכה בשם "ויזה לחופש" Visados para la libertad אורגנה ב"קאסה ספרד" Casa Sefarad במדריד לזכרם של רומרו רדיגאלס ודיפלומטים אחרים שפעלו להצלת יהודים.
על סמך מחקרים שפורסמו, בשנים האחרונות, הקרן הבינלאומית ע"ש ראול ולנברג הציגה בשנת 2008 בפני המכון יד ושם בירושלים את מועמדותו של סבסטיאן רומרו רדיגאלס המנוח לצורך הכרתו כ"חסיד אומות העולם". בעקבות הפנייה, ב-30 בספטמבר 2014 הוכר רומרו רדיגאלס כחסיד אומות העולם בטקס שהתקיים בגן חסידי אומות העולם ביד ושם, בין השאר בנוכחתם של נכדתו ושל שגריר ספרד בישראל.
ב-19 בינואר 2009 במרכז התרבות של קהילת היהודים בסלוניקי וב-21 בינואר 2009 במרכז התרבות של קהילת יהודי אתונה התקיימו טקסים לכבוד פרסום הספר של פרופ' מטילדה מורטיו רוסיו על פעילותו של רומרו רדיגאלס להצלת יהודים. בטקסים השתתפה נכדה של הדיפלומט, אלנה קוליטו, החיה באיטליה. רומרו רדיגאלס הוא האזרח הספרדי השביעי שהוכר כחסיד אומות העולם.
מעשי הדיפלומט הספרדי היו אחד הנושאים העיקריים שהועלו במהלך טקס הזיכרון לשואה באתונה בפברואר 2008 בנוכחות נשיא יוון, קרולוס פפוליאס, שרת החוץ של יוון, דורה בקויאני, ראש עיריית אתונה, יאניס זגורוס ומזכיר המדינה במשרד החוץ הספרדי, ברנרדינו דה לאון, ואחרים.
2015 - עיריית מדריד הציבה לוחית זיכרון על הבית שבו התגורר רומרו רדיגלס בדרך Pintor Rosales 22
. בטקס חנוכת הלוחית נכחו ראשת עיריית מדריד, אנה בוטייה והנכדה של הדיפלומט, אלנה קוליטו ונינתו אירנה קסטלי, יצחק רווח, שניצל בשואה על ידי רומרו רדיגלס, ופרופ' חיים אבני מקרן ולנברג.
2017 - ככר בכפר הולדתו גראוס נקרא לפי שמו.
בסרט הקצר היווני "חנות ספרים בשישה פרקים" (A Bookstore in Six Chapters) תיאר אדוארד סרוטה את חייו של זוג יהודים במאה ה-20, לרבות את הפעילות להצלת יהודים שביצע רומרו רדיגאלס
ספרים

El separatismo vasco - (הפלגנות הססקית)
Valores españoles: El Quijote, Calderón, El Greco, Velásquez, Goya (ערכים ספרדיים: דון קיחוטה, קלדרון, אל גרקו, ואלסקס, גויה)
לקריאה נוספת

Matilde Morcillo Rosillo
Sebastián de Romero Radigales y los sefardíes de Grecia, 1943-1946,
Matilde Morcillo Rosillo
España y los judíos de Salónica, 1943-1950. La labor humanitaria del diplomatico español Santiago Romero de Radigales
הערות שוליים

↑  ראה פרטים גניאלוגיים על משפחתו
↑  J.R.Villanueva Herrero 2014
1 2  אתר האקדמיה ההמלכותית הספרדית להיסטוריה
1 2 3 4 5  S.Sanchez Lanaspa  2017
↑  פנקס הקהילות - יוון, ע' 283
↑  פנקס הקהילות - יוון, ע' 283.
↑  ארנסטו קאסס - גבורים ספרדים נגד השואה
↑  Bernd Rother  ע'325 הערת 390.
↑  פנקס הקהילות - יוון ע' 80
↑  דיפלומטים ספרדים בימי השואה
↑  מתוך אתר יד ושם
↑  ידיעה באתר יד ושם
↑  באתר תרבות ספרד
↑  באתר העיתון הספרדי ABC
↑  באתר el telescopio digital
↑  באתר IMDb
| --- | --- |
בקרת זהויות :  NLI: 987007522483205171  BNE: XX1423056  GND: 138035482  ISNI: 0000 0000 4712 7640  LCCN: no2008146938  NLG: 167988  VIAF: 61367986   WorldCat (עם VIAF): 61367986 
עמודים מדרכון ספרדי שהוציא סבסטיאן רומרו רדיגאלס לזוג יהודים משאלוניקי, 1943.
ניוון מקולרי

| --- | --- |

 תחום:  רפואת עיניים 
 קישורים ומאגרי מידע
 MeSH:  D008268
 
תמונה מנקודת מבטו של אדם חסר לקות
אותה תמונה מנקודת מבטו של אדם עם ניוון מקולרי
למטה - עין בריאה, למעלה - עין עם ניוון רשתית הנראה כאזורים לבנים סביב לאזור המקולה (החום)
ניוון מקולרי או ניוון רשתית (מאנגלית: Macular degeneration) הוא מחלת עיניים המתפתחת לאורך שנים, כאשר שומנים וחלבונים שונים מצטברים מתחת לרשתית עד שהם פוגעים באופן משמעותי בחדות הראייה. נ"ר היא גורם העיוורון הראשון בשכיחותו בעולם המפותח וכן בישראל. במהלך התקדמות המחלה נפגע תפקודם של הפוטורצפטורים ושל ה"אפיתליום של פיגמנט הרשתית" (RPE - Retinal Pigment Epithelium)(אנ') בעיקר באזור מרכז הראייה הנקרא מקולה והפוביאה (Fovea centralis) בתוכה, שבה הראייה היא הכי מפוקסת . עם התקדמות המחלה מפסיקים הפוטורצפטורים לפעול.
מופעה הנפוץ של המחלה קשור לגיל, הנקרא ניוון רשתית גילי (נר"ג, או AMD, ראשי תיבות של Age-related Macular Degeneration).
אבחון עצמי מוקדם לחשד למחלה יכול להיעשות באמצעות אמצעי פשוט כדוגמת לוח אמסלר(אנ'), שהוא למעשה רשת פסים שתי וערב עם נקודת פיקסציה שחורה במרכז בה מתמקדים. המלצת הרופאים היא לבצע בדיקה זו, גם כשלא עולה חשד למחלה, על מנת לאבחנה מוקדם ככל האפשר.
לעיתים המחלה יכולה להתפתח רק בעין אחת, ולאחר תקופה מסוימת יכולה להתפתח גם בעין השנייה. לפיכך חשוב לעשות אבחנה לעין השנייה, גם במקרה שרק עין אחת חולה וגם על מנת לנטר את התדרדרות המחלה.
חלק מתסמיני המחלה מזכירים את המחלה בצקת מקולרית על רקע סוכרת, בהם אזורים מתים או מטושטשים באזור המקולרי, וכן בצורת הטיפול והאבחנה.
סיווג

באופן כללי נהוג לחלק את המחלה ל-AMD "יבש" (non neovascular) ול-AMD "רטוב" (neovascular). ההבדל בין שני הסוגים הוא בנוכחות כלי דם פתולוגיים הצומחים מתחת לרשתית, וכן בחומרת תסמיני המחלה.
סיווג > ניוון רשתית "יבש"

בשלב מוקדם של ניוון רשתית קשור לגיל מופיעים משקעים צהובים או לבנים של חומר חוץ תאי (חומר היאליני) באזור המקולה המכונים דרוזן (Drusen). המשקעים מצטברים בין האפיתל הצבעני של הרשתית (RPE) לבין הממברנה ע"ש ברוק שהיא השכבה הפנימית של הדמית. כמות גדולה של דרוזן משמעה סיכוי גדול להתפתחות של ניוון רשתית. הצטברות זו של דרוזן גורמת לפעילות רדיקלים חופשיים ופגיעה ברשתית, קיים אובדן של פוטורצפטורים ושל תאים תומכים בפוטורצפטורים. התקדמות המופע היבש איטית יחסית אך אין בנמצא טיפול יעיל למחלה. לרוב האנשים בשלב זה אין פגיעה בראיה. במקרים חמורים של נר"ג יבש, מופיעה אטרופיה אזורית, שבה מתרחש ניוון של קולטני אור, אפיתל צבעני ודמית באזור נרחב במקולה. אטרופיה תהיה בדרך כלל מלווה בפגיעה בראייה.
סיווג > ניוון רשתית "רטוב"

בסוג ה"רטוב", המחלה נגרמת כתוצאה מגדילה של כלי דם חדשים מתחת לפוביאה. חלקם, כ-25%, חודרים מהדמית לתוך הרשתית ומדממים (CNV- Choroidal Neovascularization). מצב זה גורם בתוך זמן קצר לניוון ואובדן ראייה בחלקה הגדול של הפוביאה (שנמצאת במרכז המקולה). הסיבה לדימומים נעוצה בכך שכלי הדם החדשים הם בעלי דופן חלשה יותר. כתוצאה מהדימום נוצרת רקמת צלקת במרכז הראייה הגורמת להופעת כתם שחור. ברוב המקרים המחלה מתבטאת בירידה בראייה המתבטאת באיבוד יכולת קריאה, יכולת אבחון פנים, יכולת קריאת שעון וראייה תפקודית.